Levoron a os miembros d'a casa a un campo en Westerbork. Estando aparentment un campo de tránsito por o qual dica ixe momento heban pasau mas de 100 000 chodigos, o 2 de setiembre o grupo estió deportau, en o qual sería o suyo zaguer treslado, dende Westerbork dica o campo de concentración d'Auschwitz. Dimpués de tres días de viache plegoron a o suyo destín, y os hombres y mullers estioron deseparaus seguntes o suyo sexo, pa no tornar-se a veyer mas. D'os 1019 recientment plegaus, 549 –incluindo ninos menors de 15 anyos– estioron seleccionaus y ninviaus dreitament a las cameras de gas, en as qualas estioron asasinaus. Ana i heba cumpliu 15 anyos tres meses dinantes y se libró, y encara que totz os de l'achterhuis sobrevivioron a la selección, Ana creyió que su pai heba estau asasinau.